RESOLUCIÓN do 15 de decembro de 2009 pola que se publican os requirimentos de xustificación e a apertura do prazo de presentación da documentación xustificativa en relación coas subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización, e se procede á súa convocatoria (procedemento IN515B).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 22/12/2009

Con data do 21 de outubro de 2009 o conselleiro de Economía e Industria ditou resolución de concesión ao abeiro da orde da Consellería de Economía e Industria do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización, e se procede á súa convocatoria (IN515B).
Unha vez notificada a concesión ás empresas beneficiarias mediante Resolución do 21 de outubro de 2009 pola que se procede á publicidade das subvencións concedidas ao abeiro da Orde do 18 de xuño de 2009 pola que se establecen as bases reguladoras para a concesión, en réxime de concorrencia competitiva, de subvencións a empresas galegas para a realización de actuacións e estratexias de promoción e internacionalización e se procede á súa convocatoria (IN515B) (Diario Oficial de Galicia nº 122, do 24 de xuño de 2009), e unha vez vencido o prazo concedido para a presentación da xustificación establecido no artigo 18 das bases recollidas na orde de convocatoria, en virtude do disposto no artigo 45.2º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, concédeselles ás empresas beneficiarias, que figuran no anexo a esta resolución, un prazo improrrogable de (10) dez días contados a partir do día seguinte da
publicación desta resolución no DOG, para que presenten a documentación xustificativa da subvención concedida. A falta de presentación da xustificación neste prazo comportará a perda do dereito ao cobramento total da subvención así como a exixencia das demais responsabilidades establecidas na Lei de subvencións de Galicia. A presentación da xustificación neste prazo adicional non eximirá o beneficiario das sancións que, conforme a lei, correspondan.
O artigo 12 das bases reguladoras recollidas na Orde do 18 de xuño de 2009 dispón: «Todas as resolucións serán notificadas de acordo co establecido na Lei 30/1992, do 26 de novembro. Non obstante, e de conformidade co establecido no artigo 59.6º b) da indicada lei, poderase substituír a notificación individual pola publicación no Diario Oficial de Galicia e na páxina web da Consellería de Economía e Industria (...)».
Na súa virtude,
RESOLVO:
Ordenar a publicación, no Diario Oficial de Galicia, da relación de interesados aos cales se lles comunica o requirimento de documentación xustificativa das subvencións concedidas en virtude do disposto no artigo 45.2º do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, concedéndolles un prazo improrrogable de (10) dez días contados a partir do día seguinte ao da publicación desta resolución no DOG para que presenten a documentación xustificativa da subvención concedida. A falta de presentación da xustificación neste prazo comportará a perda do dereito ao cobramento total da subvención así como a exixencia das demais responsabilidades establecidas na Lei de subvencións de Galicia. A presentación da xustificación neste prazo adicional non eximirá o beneficiario das sancións que, conforme a lei, correspondan.
Esta relación achégase como anexo (subvencións concedidas pendentes de documentación xustificativa correspondentes ao procedemento IN515B).
Santiago de Compostela, 15 de decembro de 2009.
(P.D. Orde 30-4-2009, DOG nº 87)
José Riesgo Boluda
Secretario xeral da Consellería de Economía
e Industria
Ver referencia pdf "24800D006P011.PDF"